ரா. ராஜேந்திரன்

ரா. ராஜேந்திரன் (R. Rajendran) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் சேலம் வடக்கு தொகுதியின் தமிழ்நாடு சட்டமன்ற உறுப்பினராக உள்ளார். மேலும் தற்போது தமிழ்நாடு அமைச்சரவையில் சுற்றுலாத் துறை அமைச்சராகப் பணியாற்றுகிறார்.https://www.tn.gov.in/ministerslist இவர் 2016ஆம் ஆண்டு தமிழக சட்டசபைக்கான தேர்தலில் சேலம் வடக்கு தொகுதியிலிருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.

 இளமை 
இராஜேந்திரன் 3 சூன் 1959இல் தமிழ்நாட்டில் பிறந்தார். இவர் வேளாண்மையைப் பின்னணியாகக் கொண்ட குடும்பத்தைச் சேர்ந்தவர். சேலத்தில் அரசுப் பள்ளியில் தனது தொடக்கக் கல்வியையும், சேலம், சிறுமலர் மேல்நிலைப் பள்ளியில் உயர்நிலைப் பள்ளிப் படிப்பையும் முடித்தார். 1983ஆம் ஆண்டு இளங்கலைப் படிப்பினை சென்னை குருஞானக் கல்லூரியிலும் இளநிலைச் சட்டப்படிப்பினை 1986ஆம் ஆண்டு திருச்சி அரசு சட்டக் கல்லூரியிலும் முடித்துள்ளார்.

 அரசியல் 
1985ஆம் ஆண்டு திராவிட முன்னேற்ற கழகத்தின் தலைவர் கருணாநிதியால் மாணவர் பிரிவு மாவட்ட அமைப்பாளராக நியமிக்கப்பட்டார். 1992ஆம் ஆண்டு திமுகவின் இளைஞரணி அமைப்பாளராக நியமிக்கப்பட்டார். 1999ஆம் ஆண்டு மாநில இளைஞர் பிரிவு துணைச் செயலாளராக நியமிக்கப்பட்டார். 2004ஆம் ஆண்டு அரசு தொழிலாளர் முற்போக்கு கூட்டமைப்பின் மாநிலத் தலைவராக செயல்பட்டார்.

2006ஆம் ஆண்டு பனமரத்துப்பட்டி சட்டமன்றத் தொகுதியின் சட்டப்பேரவை உறுப்பினராகத் தேர்ந்தெடுக்கப்பட்டார். 2015ஆம் ஆண்டு முன்னாள் அமைச்சர் வீரபாண்டி எஸ். ஆறுமுகம் இறந்த பிறகு, சேலம் வடக்கு மாவட்டச் செயலாளராக நியமிக்கப்பட்டார். 2016ஆம் ஆண்டு சேலம் வடக்கு சட்டமன்றத் தொகுதியின் சட்டப்பேரவை உறுப்பினராகத் தேர்ந்தெடுக்கப்பட்டார். 2021ஆம் ஆண்டில், சேலம் வடக்கு சட்டமன்றத் தொகுதிக்கு இரண்டாவது முறையாக சட்டப்பேர்வை உறுப்பினராகத் தேர்ந்தெடுக்கப்பட்டார்.

அமைச்சரவை 
29.09.2024 அன்று முதலமைச்சர் மு. க. ஸ்டாலின் தலைமையிலான திமுக அமைச்சரவையில் சேர்க்கப்பட்டு, தமிழக அரசின் சுற்றுலாத்துறை அமைச்சராகப் பொறுப்பேற்றார்.

 சட்டமன்ற உறுப்பினராக 

 தேர்தல் தொகுதி கட்சி முடிவுகள் வாக்கு % இரண்டாமிடம் கட்சி இரண்டாமிட வாக்கு % குறிப்பு தமிழ்நாடு சட்டமன்றத் தேர்தல், 2021  சேலம் வடக்கு திமுக  வெற்றி 46.52%  கோ. வெங்கடாசலம் அதிமுக  42.74%  தமிழ்நாடு சட்டமன்றத் தேர்தல், 2016  சேலம் வடக்கு திமுக  வெற்றி 45.14%  கே. ஆர். எஸ். சரவணன் அதிமுக  39.99%  தமிழ்நாடு சட்டமன்றத் தேர்தல், 2011  சேலம் மேற்கு திமுக  தோல்வி 36.48%  கோ. வெங்கடாசலம் அதிமுக  54.46%  தமிழ்நாடு சட்டமன்றத் தேர்தல், 2006  பனமரத்துப்பட்டி திமுக  வெற்றி 44.57%  ஆர். இளங்கோவன் அதிமுக  42.20%  தமிழ்நாடு சட்டமன்றத் தேர்தல், 2001  ஓமலூர் திமுக  தோல்வி 30.89%  எஸ். செம்மலை அதிமுக  59.39% 

 மேற்கோள்கள் 

பகுப்பு:1959 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:தமிழ்நாட்டு அமைச்சர்கள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்